rejauldu/bengali-wikipedia huggingface dataset:
, প্রায়ই শুধু আকি (あっきー) নামে পরিচিত, একজন জাপানি প্রাক্তন পর্নোগ্রাফিক ভিডিও (এভি) অভিনেত্রী, যিনি পিংক চলচ্চিত্র এবং মূলধারার চলচ্চিত্রেও হাজির হয়েছেন, পাশাপাশি টেলিভিশনেও তার উপস্থিতি রয়েছে।  তিনি ২০০৩ সালে অ্যালিস জাপান  এবং ম্যাক্স-এ কোম্পানির সাথে তার এভি ক্যারিয়ার শুরু করেন এবং ২০০৭ সালে তিনি স্টুডিও ম্যাক্সিং এবং এস১ নং১ স্টাইল-এ ইউমা আসামি, মিহিরো, সোলা আওই বা মেগু ফুজিউরা এর মতো অন্যান্য বিখ্যাত এভি অভিনেত্রীদের সাথে হাজির হন।  তিনি ২০০৮ এবং ২০১৩ এর মধ্যে আইডল গ্রুপ এবিসু মাস্ক্যাটসের সদস্য ছিলেন। ইয়োশিজাওয়া ২০১৮ সালের শেষের দিকে এভি থেকে তার অবসরের ঘোষণা দিয়েছিলেন এবং তার সর্বশেষ প্রাপ্তবয়স্ক চলচ্চিত্র মার্চ ২০১৯ সালে মুক্তি পায়।   তথ্যসূত্র    সূত্র                        বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:জাপানি নারী প্রাপ্তবয়স্ক মডেল বিষয়শ্রেণী:জাপানি পর্নোগ্রাফিক চলচ্চিত্র অভিনেত্রী বিষয়শ্রেণী:টোকিওর অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন বিষয়শ্রেণী:উদ্ধৃতি শৈলীতে জাপানি ভাষার উৎস (ja) বিষয়শ্রেণী:উদ্ধৃতি শৈলী জাপানি ভাষার লিপি ব্যবহার করছে (ja) বিষয়শ্রেণী:জাপানি ভাষার লেখা থাকা নিবন্ধ
ইসলামিক ইরান পার্টিসিপেশন ফ্রন্ট বা জেবহে মোশারেকাত ইরান-ই ইসলামী হলো ইরানের একটি সংস্কারবাদী রাজনৈতিক দল। এটি ২য় খোরদাদ ফ্রন্টের সবচেয়ে প্রভাবশালী সদস্য হিসেবে বিবেচিত হতো।১/৯/২০০১ ২য় খোরদাদ ফ্রন্টকে তাদের কাজের প্রতিটি দিক নিয়ে ভাবতে হবে: দৈনিক  নেট নেটিভ এই দলটি ষষ্ঠ মজলিসে ২৯০ আসনের মধ্যে ১৮৯টি (৬৫%) আসন পেয়েছিল। ২০০৯-২০১০ সালে ইরানে নির্বাচন কেন্দ্রিক বিক্ষোভের পর দলটির লাইসেন্স বাতিল করা হয় এবং দলটিকে সব ধরনের নির্বাচনে অংশগ্রহণ করা থেকে নিষিদ্ধ করা হয়।   ইতিহাস  ১৯৯৮ সালের শেষের দিকে প্রতিষ্ঠিত  ইসলামিক ইরান পার্টিসিপেশন ফ্রন্ট এর প্রধান স্লোগান হলো "সব ইরানির জন্য ইরান"।  দলটি ইরানের রাষ্ট্রধর্ম ইসলামের প্রতি সমর্থন জানিয়েও গণতন্ত্র এবং গণতান্ত্রিক শাসন ব্যবস্থা প্রচলনের দাবী জানায়। তবে দলের কিছু সদস্য বিভিন্ন মতাদর্শ ও গোষ্ঠীর অন্তর্ভুক্ত। সাঈদ হাজ্জারিয়ান এই দলকে "দুই আব্বাসের মধ্যে থাকা দল" হিসেবে বর্ণনা করেছেন, যা আব্বাস দুজদুজানি (ডানপন্থী) এবং আব্বাস আবদি (বামপন্থী) এর মধ্যে পার্থক্যের প্রতি ইঙ্গিত করে)। এই দলটির নেতৃত্বে ছিলেন দলের সাবেক সাধারণ সম্পাদক মোহাম্মদ রেজা খাতামি (ইরানের পঞ্চম রাষ্ট্রপতি মোহাম্মদ খাতামি-এর ভাই)। পরবর্তীতে দলটির নবম কংগ্রেসে মোহসেন মিরদামাদি নতুন সাধারণ সম্পাদক হিসেবে নির্বাচিত হন।  ২০০৪ সালে গার্ডিয়ান কাউন্সিল মজলিস নির্বাচন বা পার্লামেন্ট নির্বাচনে মোহাম্মদ রেজা খাতামি, এলাহে কুলাই, মোহসেন মিরদামাদি এবং আলী শাকুরি-রাদসহ অন্যান্য গুরুত্বপূর্ণ সদস্যদের নির্বাচন থেকে অযোগ্য ঘোষণা করে। ২০০৫ সালের বসন্তে দলটি মোস্তফা মইন-কে রাষ্ট্রপতি নির্বাচনে সমর্থন দেয়। দলের অনানুষ্ঠানিক দৈনিক একবালও তাকে সমর্থন জানায়। তবে ২০০৫ সালের জুলাইয়ে এই পত্রিকাটি বন্ধ করে দেওয়া হয়।   সদস্যগণ  দলের সিদ্ধান্ত গ্রহণের কেন্দ্র হল সেন্ট্রাল কাউন্সিল, যেখানে ত্রিশজন সদস্য রয়েছে। এর মধ্যে উল্লেখযোগ্য কিছু সদস্য হলেন:   মোহাম্মদ রেজা খাতামি  সাঈদ হাজ্জারিয়ান  এলাহে কুলাই  মোস্তফা তাজজাদেহ  মোহসেন মিরদামাদি  আব্দুল্লাহ রমজানজাদেহ  সফদার হোসেইনি  আলী শাকুরি-রাদ  জালাল জালালিজাদেহ  আহমাদ শিরজাদ  হাদি ঘাবেল  দাউদ সোলাইমানি  সাঈদ শিরকাভান্দ   নিষেধাজ্ঞা  ২০০৯ সালের ইরানের রাষ্ট্রপতি নির্বাচন পরবর্তী প্রতিবাদের পরে ২০১০ সালের এপ্রিলে সরকার দলটিকে এবং ইরান ইসলামি বিপ্লব মোজাহেদিন সংগঠনকে নিষিদ্ধ করে। কয়েক সপ্তাহ পরে মার্চ মাসে ইরানি বিচার বিভাগ দলটিকে নিষিদ্ধ করে এবং তাদের কার্যালয় বন্ধ করে দেয়। তাদের এমন সময় নিষিদ্ধ করা হয় যখন তারা বার্ষিক বৈঠক আয়োজনের পরিকল্পনা করেছিল। দলটি এই পদক্ষেপকে "অবৈধ কার্যক্রম" বলে আখ্যায়িত করে। ২৭ সেপ্টেম্বর, ২০১০ সালে প্রসিকিউটর-জেনারেল প্রেসকে জানান যে, দলটি ভেঙে দেওয়া হয়েছে এবং তাদের আর কোনো কার্যক্রম চালানোর অনুমতি নেই। দলটি জানায়, তারা এই ধরনের কোনো আদেশের নোটিশ পায়নি এবং তাই আদেশ কার্যকর করা সম্ভব নয়। তারা আপিলের সুযোগের দাবি জানায়। নভেম্বর ২০১১ সালে, স্বরাষ্ট্র মন্ত্রণালয় ঘোষণা করে যে দলটির লাইসেন্স বাতিল হওয়ার কারণে তারা ২০১২ সালের নির্বাচনে অংশগ্রহণ করতে পারবে না।  বিষয়শ্রেণী:১৯৯৮ সালে ইরানে প্রতিষ্ঠিত বিষয়শ্রেণী:ইরানে নিষিদ্ধ রাজনৈতিক দল বিষয়শ্রেণী:ইরানের সংস্কারবাদী রাজনৈতিক দল বিষয়শ্রেণী:ইসলামি গণতান্ত্রিক রাজনৈতিক দল বিষয়শ্রেণী:১৯৯৮-এ প্রতিষ্ঠিত রাজনৈতিক দল বিষয়শ্রেণী:ইসলামি রাজনৈতিক দল
থাম্ব|220px|মারজানি মসজিদ তাতার মসজিদ হল ছাদে মিনার-সংবলিত এক ধরনের মসজিদ। এই ধরনের মসজিদ তাতারস্তান ও অন্যান্য ভোলগা তাতার জনবহুল অঞ্চলে মুসলিম তাতার ও বাশকিরদের মধ্যে বিদ্যমান। রাশিয়ার অন্যান্য অঞ্চলেও এই মসজিদ মাঝে মাঝে দেখতে পাওয়া যায়। আধুনিক তাতার ধর্মীয় স্থাপত্য ১৮শ শতাব্দীর শেষভাগে বিকশিত হয় এবং ১৯শ শতাব্দীতে ইদেল-উরালে জনপ্রিয়তা লাভ করে।  ইতিহাস ইসলামী তাতার স্থাপত্যের শুরুর সময়ের চিহ্ন বোলঘারে অবস্থিত, তবে এর কোনটিই বর্তমানে ব্যবহৃত হচ্ছে না। মধ্য এশীয় ইসলামী স্থাপত্যের সাথে সেসবের সাদৃশ্য রয়েছে। ধারণা করা হয় গ্রাম্য মসজিদের নকশা চরমভাবাপন্ন স্থানীয় জলবায়ুর বিরুদ্ধে ঠিকে থাকার সামর্থ্য থেকে বিকশিত হয়েছে। এই ধরনের প্রস্তর ও কাঠের অনেক মসজিদ নির্মিত হয়েছিল। এখনও সক্রিয় আধুনিক তাতার মসজিদের মধ্যে সবচেয়ে পুরনো হল তাতারের রাজধানী কাজানে অবস্থিত মারজানি মসজিদ। ক্যাথরিন দ্য গ্রেটের সময়ে নির্মিত এই মসজিদটির মিনার একটি চাঁদওয়ারিযুক্ত ছাদের মধ্যভাগে অবস্থিত। ধারণা করা হয় ঐতিহ্যবাহী গ্রাম্য তাতার মসজিদ থেকে এই নকশা করা হয়েছিল। মারজানি মসজিদ তাতার ধর্মীয় স্থাপত্যের পুনরুজ্জীবিতকরণের একটি উদাহরণ, কারণ অধিকাংশ মসজিদ ১৭৪২ সালে খ্রিস্টধর্মে দীক্ষিতকরণ অধ্যাদেশের বলে ধ্বংস করা হয়েছিল।  একসময় বেলারুশের রাজধানী মিন্‌স্কের ভিলনিউস গ্রাম থেকে শুরু করে পোল্যান্ডের বিয়ালিস্তক শহর পর্যন্ত শতাধিক তাতার মসজিদ ছিল। এখনও লিথুয়ানিয়া, বেলারুশ ও পোল্যান্ডে সাতটি তাতার মসজিদ বিদ্যমান আছে।  একত্রীকরণ ১৮১৭ সালে গির্জা ভবনসমূহ একত্রীকরণের অধ্যাদেশটি ১৮৩১ সালে মসজিদগুলোতে সম্প্রসারিত হয়, যখন এই দৃষ্টান্তমূলক প্রকল্প কাজান, নিঝনি নভগরদ, পের্ম, ও সিমবির্স্ক গভরনরেটের স্থাপত্য কার্যালয়ে স্থাপিত হতে শুরু করে। মারজানি ও আপানে এর মত তাতার মসজিদসমূহ বারোক স্থাপত্যরীতিতে নির্মিত হয়। ইস্কে তাস ও পিঙ্ক মসজিদ ধ্রুপদী রীতিতে নির্মিত।  ১৯শ শতাব্দীতে যেসকল স্থপতি এই মসজিদ নির্মাণে অবদান রেখেছিলেন, তাদের মধ্যে উল্লেখযোগ্য হলেন পিয়াৎনিৎস্কি, করিনফস্কি, স্মিট, পেস্ক, রোমানভ, ইয়ের্মলায়েভ, পাভলভ, পারেনসভ, পেতন্দি, তেখমিরভ, এবং অপেশাদার স্থপতি মানসুরভ, ফশদেরেব্রুগেন, ইয়াকবসন।  ১৮৪৪ সালে আরেকটি দৃষ্টান্তমূলক মসজিদ প্রকল্প চালু হয়, যেগুলো মূলত গ্রামাঞ্চলে বেশি ব্যবহৃত হত। মিনারটি ভবনের উত্তর পাশে স্থাপিত হত। যাই হোক, ছাদে মিনার সংবলিত মসজিদ এখনও নির্মিত হয়।  চিত্রশালা   তথ্যসূত্র    আরও দেখুন    চিত্র  বিষয়শ্রেণী:তাতারস্তানের মসজিদ বিষয়শ্রেণী:মসজিদ স্থাপত্য বিষয়শ্রেণী:বাশকির সংস্কৃতি বিষয়শ্রেণী:তাতার সংস্কৃতি বিষয়শ্রেণী:ভোলগা তাতার
রকীব আহমদ একজন বাংলাদেশী ভূগোলবিদ ও শিক্ষাবিদ। তিনি রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য।  জন্ম তার জন্ম ফরিদপুর জেলায়।  শিক্ষা রকীব রাজশাহী বিশ্ববিদ্যালয়ের ভূগোল বিভাগ থেকে ১৯৭৭ সালে স্নাতক ও ১৯৮০ সালে স্নাতকোত্তর ডিগ্রি লাভ করেন। তিনি ভারতের মহীশূর বিশ্ববিদ্যালয় থেকে ১৯৯০ সালে পিএইচডি ডিগ্রি অর্জন করেন।  কর্মজীবন রকীব আহমদ ১৯৮১ সালে রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৮৪ সালে সহকারী অধ্যাপক, ১৯৯১ সালে সহযোগী অধ্যাপক ও ১৯৯৭ সালে অধ্যাপক পদে উন্নীত হন। অধ্যাপনার পাশাপাশি তিনি বিভাগীয় প্রধান, পরিবেশ বিজ্ঞান ইনস্টিটিউটের প্রধান, কম্পিউটার সেন্টারের প্রশাসকসহ বিভিন্ন গুরুত্বপূর্ণ দায়িত্ব পালন করেন। তিনি রাজশাহী বিশ্ববিদ্যালয় থেকে অবসর লাভ করেছেন।  রকীব আহমদ ২০২২ সালের ১০ জুন ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য হিসেবে যোগদান করেন।  প্রকাশনা দেশীয় ও আন্তর্জাতিক জার্নালে তার উল্লেখযোগ্যসংখক প্রকাশনা রয়েছে।  সংগঠন তিনি রাজশাহী বিশ্ববিদ্যালয়ের মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজের আহ্বায়ক হিসেবে দায়িত্ব পালন করেছেন।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফারইস্ট ইন্টারন্যাশনাল ইউনিভার্সিটির উপাচার্য
শামস উর রহমান আলাভি () মধ্যপ্রদেশ, ভারতের একজন সাংবাদিক। তিনি হিন্দুস্তান টাইমসের সাথে কাজ করেন এবং ফার্স্টপোস্ট, দ্য ওয়্যার এবং হাফিংটন পোস্টের মতো বিভিন্ন প্রকাশনার জন্যও লেখেন।   তিনি অপরাধ, বিশেষ করে চম্বল দস্যু, বামপন্থী জঙ্গিবাদ এবং সংগঠিত অপরাধ নিয়ে ব্যাপকভাবে লিখেছেন।  তিনি মুসলিম সমস্যা এবং সাম্প্রদায়িক সম্প্রীতি নিয়েও লেখেন।  তিনি হিন্দুস্তান টাইমসের ভোপাল সংস্করণে কাজ করেন।    তথ্যসূত্র    "Ten year reign of terror cut short," Arts, Hindustan Times, 17 April 2007, page 1   বহিঃসংযোগ    একজন ভারতীয় মুসলিম - লেখকের ব্লগ  টুইটার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় পুরুষ সাংবাদিক বিষয়শ্রেণী:জীবিত ব্যক্তি বিষয়শ্রেণী:ভারতীয় মুসলিম বিষয়শ্রেণী:হিন্দুস্তান টাইমসের সাংবাদিক বিষয়শ্রেণী:মধ্যপ্রদেশের সাংবাদিক বিষয়শ্রেণী:ভোপালের লেখক বিষয়শ্রেণী:ভারতীয় ব্লগার
বকশীগঞ্জ সরকারি কিয়ামত উল্লাহ কলেজ জামালপুর জেলার বকশীগঞ্জ উপজেলা সদরে অবস্থিত একটি সরকারি কলেজ।  কলেজটি মাধ্যমিক ও উচ্চশিক্ষা অধিদপ্তরের অধীনস্ত। কলেজটির নামকরণ করা হয়েছে মরহুম কিয়ামত উল্লাহ তালুকদারের নামে, যিনি খোশালপুর গ্রামের একজন সম্ভ্রান্ত মুসলিম পরিবারের শিক্ষানুরাগী ব্যক্তিত্ব ছিলেন।   ইতিহাস  কিয়ামত উল্লাহ কলেজ ১৯৭২ সালের ৫ মে প্রতিষ্ঠিত হয়। প্রথমে এটি বকশীগঞ্জ সীমারপাড় (উত্তর) গ্রামে স্থাপিত হলেও আশানুরূপ শিক্ষার্থী না হওয়ায় এক বছরের মধ্যেই বকশীগঞ্জ বাজারের রাজেন্দ্রগঞ্জ মৌজার দুই একর জমিতে স্থানান্তর করা হয়। কলেজটি কিয়ামত উল্লাহ তালুকদারের পুত্রদের দানকৃত জমিতে ব্যক্তিগত উদ্যোগে প্রতিষ্ঠিত হয়। প্রতিষ্ঠার পর এটি স্থানীয় দাতা এবং শিক্ষানুরাগী ব্যক্তিদের আর্থিক সহযোগিতায় পরিচালিত হয়। পরবর্তীতে ১৯৮৭ সালের ৩০ জুন তৎকালীন এরশাদ সরকারের আমলে আব্দুস সাত্তারের প্রচেষ্টায় প্রতিষ্ঠানটি সরকারিকরণ করা হয়।   সরকারিকরণ ও উন্নয়ন  কলেজটি সরকারিকরণের ক্ষেত্রে তৎকালীন শিল্প ও বাণিজ্য মন্ত্রী আব্দুস সাত্তারের গুরুত্বপূর্ণ ভূমিকা রয়েছে। তার প্রচেষ্টায় এটি সরকারিকরণ হয় এবং তিনি বিজ্ঞান শিক্ষার্থীদের জন্য নিজস্ব অর্থায়নে "আব্দুল জব্বার বিজ্ঞান গবেষণাগার" প্রতিষ্ঠা করেন। কলেজ প্রতিষ্ঠার ক্ষেত্রে আরও কয়েকজন বিশিষ্ট ব্যক্তিত্ব গুরুত্বপূর্ণ অবদান রাখেন, যেমন:  প্রাক্তন এম.পি.এ মো: নঈম উদ্দিন আহমেদ  তৎকালীন চীফ ইঞ্জিনিয়ার মো: আব্দুল জব্বার  প্রাক্তন এম.পি.এ এডভোকেট মো: আশরাফ হোসেন  শিক্ষানুরাগী মো: হামিদ উদ্দিন সরকার  পানফুল বিবি   প্রতিষ্ঠাতাদের তালিকা  কলেজটি প্রতিষ্ঠার ক্ষেত্রে মরহুম কিয়ামত উল্লাহ তালুকদারের পুত্রদের অবদান অনস্বীকার্য। তাঁরা হলেন:  আলহাজ্ব দেলোয়ার হোসেন তালুকদার  মো: মোফাজ্জল হোসেন তালুকদার  মো: ফজলুল করিম তালুকদার  মো: আব্দুল কুদ্দুছ তালুকদার  মো: হাফিজুর রহমান তালুকদার  মো: হেদায়েত উল্লাহ তালুকদার  মো: নাজমুল তালুকদার  মো: আবুল কাশেম তালুকদার   অবকাঠামো ও বর্তমান অবস্থা  প্রতিষ্ঠার সময় কলেজটিতে অধ্যক্ষ পদ, ২১টি প্রভাষকের পদ এবং ১টি সহকারী অধ্যাপকের পদ ছিল। বর্তমানে ১৬ জন প্রভাষক কর্মরত আছেন। ইসলামের ইতিহাস ও সংস্কৃতি বিভাগে সহকারী অধ্যাপকের একটি পদ রয়েছে যা বর্তমানে শূন্য। অধ্যক্ষ হিসেবে ২০২৩ সালের ৬ জুন আ.ন.ম. মোফাখখারুল ইসলাম যোগদান করেন। তবে কলেজে উপাধ্যক্ষ বা সহযোগী অধ্যাপকের কোন পদ নেই।   বিজ্ঞান গবেষণাগার  কলেজের বিজ্ঞান বিভাগের উন্নয়নের জন্য সাবেক শিল্প ও বাণিজ্য মন্ত্রী আব্দুস সাত্তার (জামালপুরের রাজনীতিবিদ) তাঁর ব্যক্তিগত অর্থায়নে “আব্দুল জব্বার বিজ্ঞান গবেষণাগার” প্রতিষ্ঠা করেন।   তথ্যসূত্র    বহি:সংযোগ  কলেজ ওয়েবসাইট মাধ্যমিক ও উচ্চশিক্ষা অধিদপ্তর
thumb| গ্যারি মার্কাস () (জন্ম ৮ই ফেব্রুয়ারি, ১৯৭০ বাল্টিমোর, ম্যারিল্যান্ড, মার্কিন যুক্তরাষ্ট্র) একজন মার্কিন গবেষণা মনোবিজ্ঞানী যিনি ভাষা, জীববিজ্ঞান এবং মন নিয়ে কাজ করছেন। মার্কাস নিউ ইয়র্ক বিশ্ববিদ্যালয়ের মনোবিজ্ঞান বিভাগের একজন অধ্যাপক এবং সেখানকার শিশু ভাষা কেন্দ্রের পরিচালক। তিনি মানব মনের গঠন, প্রকৃতি ও কাজের উপর বেশ কিছু গুরুত্বপূর্ণ বই প্রকাশ করেছেন।   মার্কাসের প্রকাশিত বই   Marcus, G. F. (2008). Kluge: The haphazard construction of the human mind. Houghton Mifflin.  Marcus, G. F. (ed.) (2006) The Norton Psychology Reader. New York: W. W. Norton.  Marcus, G. F. (2004). The Birth of The Mind: How a Tiny Number of Genes Creates the Complexities of Human Thought. New York: Basic Books.  Marcus, G. F. (2001). The Algebraic Mind: Integrating Connectionism and Cognitive Science. Cambridge, MA: MIT Press.  বিষয়শ্রেণী:১৯৭০-এ জন্ম বিষয়শ্রেণী:মার্কিন শিক্ষায়তনিক বিষয়শ্রেণী:মার্কিন মনোবিজ্ঞানী বিষয়শ্রেণী:ম্যাসাচুসেটস ইন্সটিটিউট অভ টেকনোলজির প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মনোভাষাবিজ্ঞান বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:কৃত্রিম বুদ্ধিমত্তা গবেষক
দাসনর শেহি ১৯৯২ সালে সালি বেরিশার সরকারে আলবেনিয়ার শ্রম, দেশত্যাগ এবং সামাজিক সহায়তা মন্ত্রী ছিলেন। তিনি ডেমোক্রেটিক পার্টির সদস্য। Hunter, Brian. (Ed.) (1995) The Statesman's Year-Book 1995-96. 132nd edition. London: Macmillan. p. 66.    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:আলবেনিয়ার ডেমোক্রেটিক পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ক্রিস্টোফার প্রাইস (২৬ জানুয়ারি ১৯৩২ - ২০ ফেব্রুয়ারি ২০১৫) যুক্তরাজ্যের একজন লেবার পার্টির রাজনীতিবিদ ছিলেন।   জীবনের প্রথমার্ধ  প্রাইস লিডস গ্রামার স্কুল এবং অক্সফোর্ডের কুইন্স কলেজে পড়াশোনা করেছিলেন যেখানে তিনি ১৯৫৩ সালে লেবার ক্লাবের সেক্রেটারি ছিলেন। তিনি প্রাথমিকভাবে শিক্ষকতা পেশা গ্রহণ করেন এবং ১৯৬২ সালে শেফিল্ড সিটি কাউন্সিলের কাউন্সিলর নির্বাচিত হওয়ার পর একলসফিল্ড গ্রামার স্কুলে সিনিয়র ক্লাসিকস মাস্টার হন। তিনি ১৯৬৩ সাল থেকে শিক্ষা কমিটির ডেপুটি চেয়ারম্যান হন (অ্যালবার্ট ব্যালার্ড ছিলেন চেয়ারম্যান) এবং শেফিল্ডের সিদ্ধান্তে গুরুত্বপূর্ণ ভূমিকা পালন করেন, যা ব্যাপক শিক্ষার পক্ষে ১৯৬৯ সালের মধ্যে সম্পূর্ণরূপে বাস্তবায়িত হয়।Cornwell, John (2005). King Ted's. King Edward VII School, Sheffield.    সংসদীয় কর্মজীবন  ১৯৬৪ সালে প্রাইস শিপলির বিরুদ্ধে প্রতিদ্বন্দ্বিতা করেন। তিনি ১৯৬৬ থেকে ১৯৭০ সাল পর্যন্ত বার্মিংহাম পেরি বারের সংসদ সদস্য ছিলেন। সেই সময়কালে তিনি ১৯৬৬ থেকে ১৯৬৭ সাল পর্যন্ত, তিনি অ্যান্থনি ক্রসল্যান্ডের সংসদীয় ব্যক্তিগত সচিব হিসেবে দায়িত্ব পালন করেন।Leonard, Dick, ed. Crosland and New Labour – p.xi (1999, Palgrave Macmillan)  তিনি ১৯৭৪ সালের ফেব্রুয়ারি থেকে ১৯৮৩ সাল পর্যন্ত লুইশাম ওয়েস্টের এমপি ছিলেন, যখন তিনি কনজারভেটিভ জন ম্যাপলসের কাছে হেরে যান। হাউস অফ কমন্সে তিনি শিক্ষা নির্বাচন কমিটির চেয়ারম্যান হিসেবে দায়িত্ব পালন করেন।  প্রাইস ১৯৭৭ থেকে ১৯৭৮ সাল পর্যন্ত ইউরোপীয় পার্লামেন্টের সদস্য ছিলেন।   সংসদের পরে  পার্লামেন্ট ছাড়ার পর প্রাইস লিডস পলিটেকনিকের পরিচালক ছিলেন। পরে পলিটেকনিকের উত্তরসূরি সংস্থা, লিডস মেট্রোপলিটন ইউনিভার্সিটির ভাইস-চ্যান্সেলর হন। তিনি পার্থেনন মার্বেল পুনর্মিলনের জন্য ব্রিটিশ কমিটির প্রতিষ্ঠাতা সদস্য ছিলেন।  প্রাইস ১৯৯৪ থেকে ১৯৯৫ সাল পর্যন্ত নিউ স্টেটসম্যানের চেয়ারম্যান ছিলেন।  ২০১২ সালে পার্লামেন্টের ইতিহাসের মৌখিক ইতিহাস প্রকল্পের অংশ হিসেবে প্রাইসের সাক্ষাৎকার নেওয়া হয়েছিল।   ব্যক্তিগত জীবন  তার বোন হেলেন জ্যাকসন ১৯৯২ থেকে ২০০৫ সাল পর্যন্ত শেফিল্ড হিলসবোরোর লেবার এমপি ছিলেন।  ১৯৫৬ সালে প্রাইস একজন নার্স অ্যানি গ্রিয়ারসন রসকে বিয়ে করেন। তাদের তিন সন্তান ছিল; এক মেয়ে এবং দুই ছেলে। তিনি ২০১৫ সালের ২০ ফেব্রুয়ারি ৮৩ বছর বয়সে মারা যান।   তথ্যসূত্র    টাইমস গাইড টু দ্য হাউস অফ কমন্স, ১৯৬৬ এবং ১৯৮৩   বহিঃসংযোগ     বিষয়শ্রেণী:যুক্তরাজ্যের ইউরোপীয় সংসদ সদস্য ১৯৭৩-১৯৭৯ বিষয়শ্রেণী:শ্রমিক দল (যুক্তরাজ্য) এর ইউরোপীয় সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:লিডস গ্রামার স্কুলে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০১৫-এ মৃত্যু বিষয়শ্রেণী:কুইন্স কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৩২-এ জন্ম বিষয়শ্রেণী:শেফিল্ডের কাউন্সিলর
বগুড়া-৬ হল বাংলাদেশের জাতীয় সংসদের ৩০০ টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪১ নং আসন।  সীমানা বগুড়া-৬ আসনটি বগুড়া জেলার বগুড়া সদর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ এস এম সিরাজুল ইসলাম সুরজ বাংলাদেশ আওয়ামী লীগ ১৯৭৯ ওয়াজেদ হোসেন তরফদার বাংলাদেশ জাতীয়তাবাদী দলসীমানা পরিবর্তন ১৯৮৬আবদুর রহমান ফকির বাংলাদেশ জামায়াতে ইসলামী ১৯৮৮ সাইফুর রহমান ভান্ডারীস্বতন্ত্র ১৯৯১মজিবর রহমান বাংলাদেশ জাতীয়তাবাদী দল ফেব্রুয়ারি ১৯৯৬মজিবর রহমান বাংলাদেশ জাতীয়তাবাদী দল জুন ১৯৯৬ খালেদা জিয়া বাংলাদেশ জাতীয়তাবাদী দল সেপ্টেম্বর ১৯৯৬ উপ-নির্বাচনজহুরুল ইসলাম বাংলাদেশ জাতীয়তাবাদী দল ২০০১ খালেদা জিয়া বাংলাদেশ জাতীয়তাবাদী দল ২০০৮ খালেদা জিয়া বাংলাদেশ জাতীয়তাবাদী দল ২০০৯ উপ-নির্বাচন জমির উদ্দিন সরকার বাংলাদেশ জাতীয়তাবাদী দল ২০১৪ নূরুল ইসলাম ওমর জাতীয় পার্টি (এরশাদ) ২০১৮ মীর্জা ফখরুল ইসলাম আলমগীর বাংলাদেশ জাতীয়তাবাদী দল(বিএনপি) ২০১৯ উপনির্বাচন জিএম সিরাজ বাংলাদেশ জাতীয়তাবাদী দল(বিএনপি)২০২৩ উপনির্বাচনরাগেবুল আহসান রিপু বাংলাদেশ আওয়ামী লীগ২০২৪রাগেবুল আহসান রিপু বাংলাদেশ আওয়ামী লীগ   নির্বাচন   ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থী  প্রত্যাহার করে নিলে নূরুল ইসলাম ওমর বিনা প্রতিদ্বন্দ্বিতায় নির্বাচিত হন। ২০১৮ সালে বিএনপি প্রার্থী মির্জা ফখরুল ইসলাম আলমগীর বিপুল ভোটে নির্বাচিত হওয়া সত্ত্বেও নির্ধারিত সময়ে শপথ না নেওয়ায় আসনটি শূন্য হয়ে যায়। ২৪ জুন ২০১৯ সালে বগুড়া-৬ আসনের উপনির্বাচন অনুষ্ঠিত হয়। সেদিন সকাল ৯টা থেকে বিকাল ৫টা পর্যন্ত ইভিএমের মাধ্যমে একযোগে ১৪১টি ভোটকেন্দ্রে ভোট নেওয়া হয়।  উপনির্বাচনে আবারও বিএনপি প্রার্থী গোলাম মোহাম্মদ সিরাজ বিপুল ভোটে নির্বাচিত হন।   ২০০০-এর দশকে নির্বাচন  ২০০৮ সালের সাধারণ নির্বাচনে খালেদা জিয়া তিনটি আসনে দাড়ান: বগুড়া-৬, বগুড়া-৭ ও ফেনী-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বিএনপির জমির উদ্দিন সরকার নির্বাচিত হন।   ১৯৯০-এর দশকে নির্বাচন  ১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন ও এর ফলে চার দুই আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরে উপ-নির্বাচনে বিএনপির মো. জহুরুল ইসলাম নির্বাচিত হন।   ইতিহাস  নির্বাচন কেন্দ্রটি ১৯৭৩ সালে অনুষ্ঠিত নব স্বাধীন বাংলাদেশের প্রথম সাধারণ নির্বাচনের জন্য তৈরি করা হয়েছিল।   তথ্যসূত্র   বহিঃসংযোগ  প্রথম আলোতে বগুড়া-৬  বিষয়শ্রেণী:বগুড়া জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
শেষ সংগ্রাম ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন গাজী জাহাঙ্গীর। শ্রেষ্ঠাংশে অভিনয় করেছেন মান্না, চম্পা, রাজীব, ডলি জহুর, দিলদার সহ আরও অনেকে।  চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।  কাহিনি সংক্ষেপ একজন পুলিশ ইন্সপেক্টরের চাকরি ছেড়ে দিয়ে পুলিশ প্রশাসনের ভিবিন্ন দুর্বলতার ও  অসংলগ্নতা বিরুদ্ধে প্রতিবাদ নিয়ে ছবির গল্প। অভিনয়ে মান্না চম্পা রাজীব আসিফ শ্রাবনী তৃষ্ণা লিপি ডলি জহুর দুলারী নিলম লিমা দিলদার সুজা খন্দকার আরিফুল হক সজিব তাহের এ.কে কোরায়েশী কালা আজিজ মিজানুর রহমান মিন্টু দেওয়ান শাই কোরায়েশী জীবন ইউসুফ আমীর সোহেল শামীম গাজী বকুল ইসলাম কাজী হায়াৎ (অতিথি) শেখ মজিবুর রহমান (অতিথি) সঙ্গীত শেষ সংগ্রাম চলচ্চিত্রের গান রচনা করেছন মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, শাকিলা জাফর, কনকচাঁপা, সামিনা চৌধুরী ঝোনাক খান, এম.এ খালেক।  উল্লেখ্য এই চলচ্চিত্রে জনপ্রিয় খল অভিনেতা রাজীব এর মুখের ইলু ইলু সংলাপটি ব্যাপক জনপ্রিয়তা লাভ করে। এছাড়া পরবর্তী পরিচালক গাজী মাহবুব এই চলচ্চিত্রে সহকারী পরিচালক হিসেবে কাজ করেন।  পুরস্কার ও মনোনয়ন   তথ্যসূত্র   বহিঃসংযোগ  বাংলাদেশ ফিল্ম আর্কাইভে শেষ সংগ্রাম  বিষয়শ্রেণী:১৯৯৫-এর চলচ্চিত্র
রান্দাল হোনাস রোদ্রিগেস লুকাস (; জন্ম: ২৯ নভেম্বর ২০০৩; রান্দাল রোদ্রিগেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে উরুগুয়েয়ীয় ক্লাব পেনিয়ারোলের হয়ে গোলরক্ষক হিসেবে খেলেন।  ২০১৮ সালে, রোদ্রিগেস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রান্দাল হোনাস রোদ্রিগেস লুকাস ২০০৩ সালের ২৯শে নভেম্বর তারিখে উরুগুয়ের মালদোনাদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোদ্রিগেস উরুগুয়ে অনূর্ধ্ব-১৭, উরুগুয়ে অনূর্ধ্ব-২০ এবং উরুগুয়ে অনূর্ধ্ব-২৩ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০১৮ সালের ৩০শে আগস্ট তারিখে তিনি উরুগুয়ে অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। উরুগুয়ের বয়সভিত্তিক দলের হয়ে তিনি প্রায় ৫ বছরে ৪৯ ম্যাচে অংশগ্রহণ করেছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:পেনিয়ারোলের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:উরুগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ক্লাব আতলেতিকো ভেলেস সার্সফিল্ডের খেলোয়াড়
শিসান্দ্রা মাইক্রান্‌থা বা Schisandra micrantha হল আরোহী উদ্ভিদের একটি প্রজাতি।  এটি প্রথম ১৯৪৭ সালে সার্জেন্টিয়া জার্নালে এসি স্মিথ কর্তৃক প্রকাশিত হয়েছিল  এই প্রজাতিটি স্বীকৃত এবং মণিপুরের আসাম থেকে চীনের ইউনান প্রদেশ পর্যন্ত বিস্তৃত অঞ্চলের স্থানীয় একটি প্রজাতি যা প্রাথমিকভাবে নাতিশীতোষ্ণ জীবাঞ্চলে বড় হয়। এর প্রাকৃতিক পরিসরের মধ্যে রয়েছে আসাম, দক্ষিণ-মধ্য চীন এবং মায়ানমার।    গাছটিতে মে থেকে জুলাই পর্যন্ত ফুল ফোটে, এবং ফল ধরার সময় আগস্ট থেকে সেপ্টেম্বর পর্যন্ত।   শিসান্দ্রা মাইক্রান্‌থা সাধারণত ১২০০-২৯০০ মিটার উচ্চতায় এবং প্রায়ই নদীর কাছাকাছি বনে পাওয়া যায়। উদ্ভিদটির ঔষধি গুণ রয়েছে এবং বিভিন্ন কাজে ব্যবহৃত হয়।    তথ্যসূত্র   বিষয়শ্রেণী:মিয়ানমারের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:চীনের উদ্ভিদ বিষয়শ্রেণী:আসামের উদ্ভিদ
জর্জ রবার্ট ক্রিয়ার (৩ ডিসেম্বর ১৯৩৪ - ১২ এপ্রিল ১৯৯৪) ছিলেন ইয়র্কশায়ারের একজন ইংরেজ লেবার পার্টির রাজনীতিবিদ। তিনি ১৯৭৪ সাল থেকে ১৯৮৩ সালে পরাজয়ের আগ পর্যন্ত কেইগলির সংসদ সদস্য (এমপি) হিসেবে যুক্তরাজ্যের হাউস অফ কমন্সে বসেছিলেন। এরপর তিনি ১৯৮৪ থেকে ১৯৮৯ সাল পর্যন্ত শেফিল্ডের ইউরোপীয় পার্লামেন্ট সদস্য (এমইপি) হিসেবে দায়িত্ব পালন করেন এবং ১৯৮৭ সাল থেকে ১৯৯৪ সালে তার মৃত্যুর আগ পর্যন্ত ব্র্যাডফোর্ড সাউথের এমপি হিসেবে কমন্সে ফিরে আসেন।  তিনি কেইগলি ও ওয়ার্থ ভ্যালি রেলওয়ের প্রতিষ্ঠাতাদের একজন ছিলেন।   রাজনৈতিক জীবন  ক্রাইয়ার প্রথম ১৯৬৪ সালে ডারওয়েনে পার্লামেন্টের জন্য প্রতিদ্বন্দ্বিতা করেছিলেন। তবে বর্তমান কনজারভেটিভ এমপি চার্লস ফ্লেচার-কুকের কাছে পরাজিত হন।  তিনি ১৯৭৪ থেকে ১৯৮৩ সাল পর্যন্ত কেইগলির লেবার পার্লামেন্ট সদস্য নির্বাচিত হয়েছিলেন। ১৯৮৭ সাল থেকে তিনি ব্র্যাডফোর্ড সাউথের প্রতিনিধিত্ব করেছিলেন যতক্ষণ না ১২ এপ্রিল ১৯৯৪ সালে ৫৯ বছর বয়সে সড়ক দুর্ঘটনায় তার মৃত্যু হয়। তিনি ১৯৮৪ থেকে ১৯৮৯ সাল পর্যন্ত শেফিল্ডের এমপি ছিলেন। ১৯৭৬ সালে, জেমস ক্যালাগান ক্রিয়ারকে শিল্প বিষয়ক আন্ডার-সেক্রেটারি অফ স্টেট নিযুক্ত করেন। ১৯৭৮ সালের নভেম্বরে ক্রিয়ার ক্যালাগান লেবার সরকারের পদ থেকে পদত্যাগ করেন কারণ তিনি কার্কবি ম্যানুফ্যাকচারিং অ্যান্ড ইঞ্জিনিয়ারিং শ্রমিক সমবায়ের জন্য তহবিল বন্ধ করার সরকারের সিদ্ধান্তের সাথে একমত ছিলেন না।   ১৯৮৯ সালের ২১ নভেম্বর রানির বক্তৃতা বিতর্কের শুরুতে - প্রথমবারের মতো হাউস অফ কমন্স টেলিভিশনে সম্প্রচারিত হয়েছিল - ক্রিয়ার হাউসে প্রবেশাধিকারের বিষয়ে একটি পয়েন্ট অফ অর্ডার উত্থাপন করেন, যার ফলে কনজারভেটিভ এমপি ইয়ান গাউকে অস্বীকার করা হয়, যিনি সিংহাসন থেকে ভাষণে অনুগত ভাষণ স্থানান্তর করার কথা ছিলেন, টেলিভিশনে কমন্সে বক্তৃতা দেওয়ার জন্য প্রথম এমপি (স্পিকার, বার্নার্ড ওয়েদারিল ছাড়া) হওয়ার পুরস্কার।  ক্রায়ার ব্রিটিশ ফিল্ম ইনস্টিটিউটের বোর্ড অফ গভর্নরসে দায়িত্ব পালন করেছিলেন।   মৃত্যু  ১৯৯৪ সালের ১২ এপ্রিল ওয়াটফোর্ডের জংশন ৫-এর কাছে এম১ মোটরওয়েতে লন্ডনে যাওয়ার সময় ক্রিয়ার যে রোভারটি চালাচ্ছিলেন তা উল্টে গেলে এক গাড়ি দুর্ঘটনায় তিনি মারা যান। তার স্ত্রী অ্যান দুর্ঘটনা থেকে বেঁচে গেছেন।   চলচ্চিত্র তালিকা    দ্য রেলওয়ে চিলড্রেন (১৯৭০) – ট্রেন গার্ড (অস্বীকৃত)   তথ্যসূত্র    বহিঃসংযোগ   Keighley & Worth Valley Railway  Obituary in The Independent    বিষয়শ্রেণী:ইংল্যান্ডের ইউরোপীয় সংসদ সদস্য ১৯৮৪-১৯৮৯ বিষয়শ্রেণী:শ্রমিক দল (যুক্তরাজ্য) এর ইউরোপীয় সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৯৪-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:ইংল্যান্ডে সড়ক দুর্ঘটনায় মৃত্যু বিষয়শ্রেণী:ব্র্যাডফোর্ডের রাজনীতিবিদ বিষয়শ্রেণী:ক্রিয়ার-রিভস পরিবার